ભારત અને અમેરિકા વચ્ચે આજે પહેલી 2+2 વાતચીત યોજાવાની છે. આ વાતચીત માટે અમેરિકી વિદેશ મંત્રી માઈક પોપેયો અને સંરક્ષણ મંત્રી જિમ મેટીસ બુધવારે ભારત પહોંચી ગયા. વિદેશ મંત્રી સુષ્મા સ્વરાજે પોપેયોનું એરપોર્ટ પર સ્વાગત કર્યુ. પોપેયો, પાકિસ્તાન થઈને ભારત પહોંચ્યા છે. અમેરિકી વિદેશ અને સંરક્ષણ મંત્રી આજે પોતાના ભારતીય સમકક્ષો સાથે ઘણા મહત્વના મુદ્દાઓ પર ચર્ચા કરવાના છે. દિલ્હી પહોંચતા પહેલા અમેરિકી વિદેશ મંત્રી પોપેયોએ સ્પષ્ટ કરી દીધુ છે કે ભારત અને રશિયા વચ્ચે થયેલી ડિફેન્સ ડીલ અને ઈરાન સાથે ઉર્જા કરાર વાતચીતનો પ્રાથમિક મુદ્દો નહિ હોય. તમને જણાવી દઈએ કે રશિયા સાથે થયેલી આ ડીલ બાદ ભારત પર અમેરિકા તરફથી પ્રતિબંધોનો ખતરો વધી ગયો હતો.